****

Nr.658 din 11.03.2025 **INIȚIATOR**

(nu produce efecte juridice)\*

**PRIMAR,**

**SOÓS ZOLTÁN**

**REFERAT DE APROBARE**

**privind aprobarea Regulamentului de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș**

În conformitate cu prevederile legislației în vigoare, respectiv art. 241-246 din Legea nr. 53/2003 Codul muncii, precum și alte acte normative incidente în domeniu, se impune aprobarea Regulamentului de Ordine Interioară al Administrației, document esențial pentru buna desfășurare a activității instituției și respectarea principiilor de transparență, echitate și eficiență.

Regulamentul de Ordine Interioară stabilește norme clare privind organizarea muncii, disciplina, drepturile și obligațiile angajaților, precum și măsuri pentru asigurarea unui climat de muncă eficient, profesionist și conform standardelor etice. Prin elaborarea și implementarea acestui regulament, se urmărește creșterea performanței instituționale, respectarea normelor de conduită profesională și îmbunătățirea relațiilor de muncă la toate nivelurile.

**Obiectivele principale ale Regulamentului de Ordine Interioară:**

* Asigurarea unui cadru organizatoric clar și predictibil pentru angajați;
* Definirea drepturilor și obligațiilor salariaților, în vederea menținerii unui mediu de lucru bazat pe respect reciproc;
* Stabilirea normelor de conduită profesională, a regulilor de disciplină și a modalităților de aplicare a măsurilor corective;
* Crearea unui sistem eficient de evaluare și monitorizare a activității angajaților;
* Stabilirea modalităților de gestionare a resurselor umane și administrative în scopul optimizării activității instituționale;
* Implementarea măsurilor pentru protecția muncii, prevenirea riscurilor profesionale și siguranța în incinta instituției;
* Reglementarea programului de lucru, a modalităților de evidență a prezenței și a condițiilor privind desfășurarea activității în regim hibrid sau telemuncă, acolo unde este cazul;
* Definirea procedurilor pentru soluționarea conflictelor de muncă și a eventualelor contestații ale angajaților;
* Stabilirea sancțiunilor disciplinare aplicabile în cazul încălcării prevederilor regulamentului, precum și a modalităților de contestare a acestora.

Adoptarea acestui regulament este necesară pentru creșterea eficienței instituției și pentru respectarea cadrului legal în vigoare. Prin urmare, aprobarea Regulamentului de Ordine Interioară reprezintă o măsură indispensabilă pentru consolidarea disciplinei muncii și îmbunătățirea relațiilor de colaborare între angajați.

Având în vedere cele menționate, propunem spre aprobare Regulamentul de Ordine Interioară al Administrației, în conformitate cu legislația aplicabilă.

**Propun aprobarea prezentului regulament.**

**DIRECTOR A.G.Z.P.C.**

**Szánthó János Csaba**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A PROIECT**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ** PRIMAR

SOÓS ZOLTÁN

## **H O T Ă R Â R E A Nr. \_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2025**

**privind** **aprobarea Regulamentului de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș**

***Consiliul Local al municipiului Târgu Mureș, întrunit în ședința ordinară de lucru,***

**Având în vedere:**

Referatul de aprobare nr. 658 din 11.03.2025 inițiat de Primarul Municipiului Târgu Mureș prin Administrația Grădinii Zoologice și a Platoului Cornești, privind aprobarea Regulamentului de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș, cu privire la emiterea unei Hotărâri a Consiliului Local Târgu Mureș, prin care se va aproba regulamentul de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș;

* Hotărârea Comitetului Director nr. 18 din 12.03.2025 privind aprobarea documentației care stă la baza proiectului de hotărâre a Consiliului Local cu privire la aprobarea Regulamentului de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș;
* Raportul de specialitate nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_ 2025 al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* Art. 241-246 din Legea nr. 53/2003, Codul muncii,
* Art. 129, alin. (1), alin. (2), lit „d” și alin. (7) lit „n”; Titlul III personalul contractual din autoritățile și instituțiile publice Capitolul I Prevederi generale aplicabile personalului contractual din autoritățile și instituțiile publice, prevăzute în OUG nr.57/2019 privind Codul administrativ;
* Legea nr. 53/2003, Codul muncii, cu modificările și completările ulterioare coroborate cu Titlul III personalul contractual din autoritățile și instituțiile publice Capitolul I Prevederi generale aplicabile personalului contractual din autoritățile și instituțiile publice, prevăzute în OUG nr.57/2019 privind Codul administrativ,
* Art. 80 - 82 din Legea nr. 24/2000 privind normele de tehnică legislativă pentru elaborarea actelor normative cu modificările și completările ulterioare;
* Art. 21 din Legea – cadru nr. 153/2017 privind salarizarea personalului plătit din fonduri publice coroborat cu Art. II alin. (1) din OUG nr. 130/2021.

**În temeiul** art. 129, alin (1), alin. (14) art. 196 alin. (1) lit. „a” şi art. 243, alin. (1), lit. „a”, din O.U.G. nr. 57/2019 privind Codul administrativ, cu modificările şi completările ulterioare, în temeiul căruia se impune emiterea Regulamentului de Ordine Interioară al Administrației Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș,

**HOTĂRĂȘTE**

**Art. 1.** Se aprobă Regulamentul de Ordine Interioară al Administrației Grădinii Zoologice și a Platoului Cornești, instituție publică de interes local cu personalitate juridică, în subordinea Consiliului Local Municipal Târgu Mureș, conform anexei care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredințează Administrația Grădinii Zoologice și a Platoului Cornești.

**Art. 3.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004 privind contencuisul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 4.** Prezenta hotărâre se comunică către Administrația Grădinii Zoologice și a Platoului Cornești.

**Viză de legalitate**

**Secretar General al Municipiului Târgu Mureș**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ